49. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 85416/2758 της 2/9 Ιουλ. 1981 (ΦΕΚ Β΄ 401) Περί τροποποιήσεως της διαδικασίας αποδόσεως των εσόδων των Νομικών Προσώπων και Ειδικών Υπηρεσιών που αποδίδονται με εντολή μεταφοράς. Έχοντας υπόψη: 1.Τις διατάξεις του άρθρ. 7 του Β.Δ. 757/1969 «περί της διαρθρώσεως των Δημοσίων Ταμείων κ.λ.π.». 2.Τις εισηγήσεις και τα πορίσματα της ομάδας εργασίας που συγκροτήθηκε στο Γ.Λ.Κ. με την απόφασή μας αριθ. 5091/1980. 3.Την ανάγκη απλουστεύσεως της διαδικασίας αποδόσεως των εσόδων των Νομικών Προσώπων και Ειδικών Υπηρεσιών, αποφασίζουμε: Τα έσοδα των Νομικών Προσώπων και Ειδικών Υπηρεσιών, που εισπράττονται σήμερα υπό διαφόρους λ/σμούς εκτός προϋπ/σμού και αποδίδονται από τα Δημόσια Ταμεία με εντολές μεταφοράς προς την Τράπεζα της Ελλάδος, θα εισπράττονται από τα Δημόσια Ταμεία μόνο υπό τον δημιουργούμενο με την παρούσα απόφαση λ/σμό της δημόσιας ληψοδοσίας με τίτλο «Τρεχούμενος Λογ/σμός Εσόδων Νομικών Προσώπων και Ειδικών Υπηρεσιών» απόφ. 85416/2758/2.7.81 Υπουργού Οικονομικών (ΑΚ 555) της ομάδας «Τρεχούμενοι Λογ/σμοί» και θα αποδίδονται με ειδικές εντολές της 6ης Δ/νσεως του Γ.Λ. Κράτους προς την Τράπεζα της Ελλάδος, βάσει μηχανογραφικών καταστάσεων του ΜΗ.Κ.Υ.Ο., για την πίστωση των λ/σμών των δικαιούχων που τηρούνται στις Τράπεζες. Οι ανωτέρω μηχανογραφικές καταστάσεις θα αποτελούν δικαιολογητικά χρεώσεως του λ/σμού «Ε.Δ. Συγκέντρωσις Εισπράξεων και Πληρωμών». Οι αναγκαίες λεπτομέρειες θα καθορισθούν με εγκύκλιο διαταγή των αρμοδίων Υπηρεσιών του Γ.Λ.  Κράτους,   με   την  οποία   θα   κοινοποιηθεί  και  η (Αντί για τη σελ. 160,403) Σελ. 160,403(α) Τεύχος Ε31-Σελ. 103 Ταμειακή Υπηρεσία 25.Γ.α.48-49 παρούσα απόφαση. Η αριθ. 47029/1120/14.4.1981 προγενέστερη επί του ιδίου θέματος απόφασή μας καταργείται. 